VENDIM
Nr. 99, datë 25.8.2020

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS- KANALIZIME POGRADEC SHA

Në mbështetje të neneve 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12 2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12. 2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 
Komisioni Kombëtar Rregullator,
në mbledhjen e datës 25.8.2020, pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e Ujësjellës-Kanalizime Pogradec sh.a., për miratimin e tarifave të shërbimit të furnizimit me ujë dhe kanalizime,
Vëren se:
Shoqëria “Ujësjellës-Kanalizime Pogradec” (UK Pogradec), me shkresë nr. 170 prot., datë 10.4.2020, me lëndë “Kërkesë për nivel të ri tarife për shërbimin e furnizimit me ujë dhe largimin (kanalizime) e ujërave të ndotura” ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU), për ndryshimin e tarifave në zonën e shërbimit për të tria kategoritë e konsumatorëve të shoqëruar me dokumentacionin, sipas përcaktimeve të parashikuara në ligjin nr. 8102 dhe vendimin nr. 40. 
[bookmark: _Hlk14333638]1. Komisioni Kombëtar Rregullator (KKRR), pasi e gjeti paraqitjen e kërkesës për vendosjen e tarifave të shërbimit të furnizimit me ujë dhe largimin e ujërave të ndotura dhe tarifën fikse të shoqërisë UK Pogradec, në përputhje me  përcaktimet dhe procedurën e parashikuar në vendimin nr. 40, me vendimin 61, datë 29.4.2020, vendosi fillimin e procedurës për shqyrtimin e aplikimit për propozimin e bërë nga UK Pogradec për nivelin e ri tarifor për shërbimet UK për të gjithë zonën e riorganizuar të shërbimit në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
2. Ujësjellës-Kanalizime Pogradec, në dokumentacionin e paraqitur pranë ERRU-së, me shkresën nr. 170 prot., datë 10.4.2020, “Kërkesë për nivel të ri tarife për shërbimin e furnizimit me ujë dhe largimin (kanalizime) e ujërave të ndotura”, propozon ndryshim të nivelit tarifor për të tria kategoritë e konsumatorëve, sipas tabelës së mëposhtme:










Tabela me tarifat aktuale dhe të propozuara nga shoqëria sipas kategorisë së konsumatorëve

	Kategoritë e klientëve
	Tarifat aktuale
	Tarifat e propozuara

	
	Zona ekzistuese
	Zona e shtuar
	Zona ekzistuese
	Zona e shtuar

	
	Pogradec Buçimas
	Udenisht Cerravë
	Proptisht Velçan Trebinjë Dardhas
	Pogradec Buçimas
	Udenisht Cerravë
	Proptisht Velçan Trebinjë Dardhas

	
	
	
	
	
	
	

	A. Tarifë volumetrike për furnizimin me ujë
	lek/m3
	lek/m3
	lek/m3
	lek/m3
	lek/m3
	lek/m3

	1. Klientë familjarë
	22/62*
	-
	-
	60
	30
	20

	2. Klientë publikë
	37/111*
	-
	-
	111
	100
	100

	3. Klientë privatë
	37/111*
	-
	-
	111
	100
	100

	B. Tarifë volumetrike për KUN
	lek/m3
	lek/m3
	lek/m3
	lek/m3
	lek/m3
	lek/m3

	1. Klientë familjarë
	11/33*
	-
	-
	30
	15
	15

	2. Klientë publikë
	12/36*
	-
	-
	40
	30
	30

	3. Klientë privatë
	12/36*
	-
	-
	40
	30
	30

	[bookmark: RANGE!A13]C. Tarifë Fikse për FU
	lek/muaj/
lidhje
	Faturim aforfe (lek/muaj/lidhje)
	Tarifë fikse shërbimi (lekë/muaj/lidhje)

	1. Klientë familjarë
	200
	100 (Lini 200)
	100
	200
	100
	100

	2. Klientë publikë
	400
	500
	500
	400
	100
	100

	3. Klientë privatë
	400
	500
	500
	400
	100
	100

	D. Tarifë Fikse për KUZ
	Tarifë fikse shërbimi (lek/muaj/lidhje)
	Tarifë fikse shërbimi (lek/muaj/lidhje)

	1. Klientë familjarë
	100
	-
	-
	100
	100
	100

	2. Klientë publikë
	100
	-
	-
	100
	100
	100

	3. Klientë privatë
	150
	-
	-
	150
	100
	100



*Aktualisht për qytetin Pogradec dhe NJA Buçimas, sipas vendimit nr. 28, datë 19.11.2012, të Komisionit Kombëtar Rregullator, aplikohen dy nivele tarifash volumetrike, si dhe dy tarifa fikse shërbimi për FU dhe për KUZ+ITUN. Niveli (blloku) i parë i tarifës i përket konsumit deri 4,5 m3 ujë/muaj, lidhje, ndërsa niveli i dytë i përket konsumit mbi 4,5 m3/muaj, lidhje. Në zonën e re të shtuar shoqëria për tri kategoritë e klientëve aplikon faturim mujor aforfe.
[bookmark: _Hlk18486285]
3. Në aplikimin aktual, duke marrë si referencë vitin e mbyllur 2019, për të cilin shoqëria ka aplikuar tarifat e miratuara nga ERRU-ja për gjithë zonën e shërbimit, referuar tarifave të reja të propozuara shoqëria ka përcaktuar edhe objektivat që do të realizohen në vitin e ardhshëm. Treguesit kryesorë të performancës për vitin 2019 dhe objektivat për vitin 2020 dhe vitin 2021 jepen në tabelën e mëposhtme.









Treguesit kryesorë të performancës sipas shoqërisë, për vitet 2019–2020–2021
	Treguesit e Performancës
	Njësia e matjes
	Treguesit kryesorë të performancës sipas shoqërisë

	
	
	Viti 2019
(realizuar)
	Viti 2020
(objektiva)
	Viti 2021
(objektiva)

	1. Uji pa të ardhura
	%
	35.4
	40.3
	40.3

	2. Mbulimi me ujë
	%
	85.3
	85.4
	85.4

	3. Mbulimi me KUN
	%
	49.1
	49.5
	49.5

	4. Mbulimi me ITUN
	%
	49.9
	50.2
	50.2

	5. Niveli i matjes
	%
	88
	73.4
	73.4

	6. Norma e arkëtimit korrente
	%
	81
	82
	82

	7. Vazhdimësia e furnizimit me ujë 
	orë/ditë
	21.6
	22
	22

	8. Eficienca e stafit 
	staf/1000 lidhje UK
	4.5
	5.4
	5.4

	9. Mbulimi i kostove O&M
	%
	119
	105
	121

	10. Mbulimi i kostove totale
	%
	56
	54
	57



[bookmark: _Hlk18486201]4. Shoqëria në relacionin e saj e justifikon nevojën e ndryshimit të tarifave, duke dhënë argumentet e mëposhtme:
[bookmark: _Hlk525895083]- Pas riorganizimit në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”, shoqëria aplikon për ndryshimin e nivelit tarifor.
- Aplikon për nivel të ri tarifor pas një periudhe të gjatë 8-vjeçare.
- Shoqëria pretendon se aplikimi i tarifave, sipas blloqeve të konsumit, mbron konsumatorin me të ardhura të ulëta por favorizon edhe konsumatorët që kanë shtëpi të dyta apo pushimi në Pogradec dhe penalizon shoqërinë në drejtim të të ardhurave të realizuara për përballimin e kostove. 
- Tarifat, sipas konsumit pa blloqe, do të sjellin të ardhura më të larta, me qëllim mbulimin e kostove në nivel më të mirë se ai ekzistues.
- Nevoja për përballimin e kostove të shtuara, si rezultat i zgjerimit të zonës së shërbimit. 
- Nevojën për të ardhura shtesë e diktojnë edhe detyrimet që shoqëria ka ndaj institucioneve të kredisë dhe konkretisht:
a) kredia 1.5 milionë euro dhe 540 mijë euro ka nisur të shlyhet dhe vazhdon deri në vitin 2020. 
b) kredia në vlerën 4.88 milionë euro ka filluar në vitin 2018 dhe shtrihet për 30 vite.
c) kredia prej 10 milionë eurosh fillon shlyerjen e detyrimeve në vitin 2020.
[bookmark: _Hlk536622332]Treguesit e performancës në përgjithësi kanë pësuar rënie krahasuar me aktivitetin kur UK Pogradec shërbente vetëm Njësinë Pogradec dhe Buçimas. Megjithatë pas zgjerimit të zonës së shërbimit me zonat e reja UK Pogradec përcakton objektiva me tendencë në rritje.
[bookmark: _Hlk46913396]Ujësjellës-Kanalizime Pogradec, me tarifat e reja të propozuara synon një situatë financiare më të favorshme për të mbuluar kostot e operimit dhe mirëmbajtjes mbi 100%, si edhe të arrijë të mbulojë kostot e interesave duke mbajtur të njëjtat nivele të normës së arkëtimit.
5. Gjatë procesit të analizës teknike ekonomike, sipas metodologjisë së llogaritjes së tarifave të përcaktuar në vendimin nr. 42, ERRU-ja ka kërkuar informacion shtesë nga UK Pogradec, si dhe verifikim të saktësisë së të dhënave të vëna në dispozicion nga shoqëria.
6. ERRU-ja, në vlerësimin e tarifave të propozuara dhe treguesve të performancës, si dhe në analizën ekonomike financiare, ka marrë në konsideratë përmbushjen nga ana e UK Pogradec, të:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003, “Për mbrojtjen e konkurrencës”, të ndryshuar (ligji nr. 9121), për moslejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo të kushteve të tjera të tregtimit;
c) kërkesave të ligjit nr. 9902, datë 17.4.2008, “Për mbrojtjen e konsumatorëve”, të ndryshuar (ligji nr. 9902);
[bookmark: _Hlk526152854]d) orientimin drejt mbulimit të kostove totale, pasi aktualisht shoqëria bën pjesë në grupin e shoqërive që tentojnë mbulimin e këtyre kostove;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë, sipas të cilit tarifat duhet të jenë të përballueshme;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
g) propozimin për ndryshimin e tarifave nga shoqëria, ERRU-ja e gjen të justifikuar, por jo në nivelin e propozuar nga shoqëria, referuar kjo analizës tekniko-ekonomike, si dhe realizimit të objektivave të performancës të përcaktuar në aplikimin paraardhës.
[bookmark: _Hlk8043173]Komisioni Kombëtar Rregullator, pasi vlerësoi tarifat e propozuara nga operatori mbi bazën e metodologjisë të miratuar me vendim nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara, sipas analizës së kryer, janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik, në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902, “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22 të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar,

VENDOSI:

[bookmark: _GoBack]1. Miratimin e tarifave për shoqërinë Ujësjellës-Kanalizime Pogradec, si më poshtë:

	Kategoria
	Tarifat sipas aktit në zonën e shërbimit

	
	Pogradec Buçimas
	Udenisht, Cerravë, Proptisht, Velçan, Trebinjë, Dardhas

	Tarifë volumetrike për furnizimin me ujë
	lek/m3
	lek/m3

	Konsumatorë familjarë 
	60
	30

	Konsumatorë publik
	111
	100

	Konsumatorë privat
	111
	100

	Tarifë volumetrike për KUN
	lek/m3
	lek/m3

	Konsumatorë familjarë
	30
	15*

	Konsumatorë publik
	40
	30*

	Konsumatorë privat
	40
	30*

	Tarifë fikse
	lek/muaj/lidhje
	lek/muaj/lidhje

	Konsumatorë familjarë
	200
	100

	Konsumatorë publik
	300
	100

	Konsumatorë privat
	300
	100



[bookmark: _Hlk1397188]* Këto tarifa do të zbatohen vetëm në rast se do të ofrohet ky shërbim në të ardhmen si rezultat i investimeve fizike për ndërtimin e rrjeteve të KUN.
[bookmark: _Hlk8044739]2. Objektivat e treguesve kryesorë të performancës të vitit 2021 për shoqërinë UK Pogradec do të jenë:





	Treguesit e performancës
	Njësia e matjes
	Niveli i objektivit për vitin 2021 të përcaktuar nga ERRU

	
	
	

	Mbulimi i kostove O&M
	%
	119

	Mbulimi i kostove totale
	%
	79

	Uji pa të ardhura
	%
	33.3

	Niveli i matjes
	%
	73.4

	Vazhdimësia e furnizimit me ujë 
	orë/ditë
	23

	Eficienca e stafit
	staf/1000 lidhje
	5.4

	Mbulimi me ujë
	%
	85.4

	Mbulimi me KUN
	%
	49.5

	Norma e arkëtimit korrente
	%
	84



3. ERRU-ja, në bazë të analizës, verifikimeve dhe komunikimit me stafin drejtues të shoqërisë i konsideron të arritshëm objektivat mbi treguesit kryesore të performancës dhe  

REKOMANDON:

a) Shoqëria duhet të hartojë plan-biznesi afatgjatë (pesëvjeçar), duke marrë në konsideratë situatën aktuale të zonës së shërbimit pas riorganizimit, me objektiva dhe plane veprimi për realizimin e tyre.
b) Të hartojë planet e veprimit dhe të ndërmarrë aksionin për gjetjen dhe eliminimin e të gjitha lidhjeve të paligjshme në rrjetin e transmetimit dhe të shpërndarjes, sidomos në zonën e shtuar rurale. Aksioni për evidentimin e tyre duhet mbajtur parasysh sidomos gjatë zbatimit të investimeve të pritshme në njësitë administrative Udenisht dhe Propisht.
c) Të evidentojë të gjithë klientët në zonën e shërbimit sidomos në zonat rurale të shtuara.
d) Shoqëria duhet të hartojë një bilanc uji sa me real që do të jetë rezultat i një analize të thelluar në terren për të gjetur shkaqet e vërteta të rrjedhjeve, si faktor i rëndësishëm për uljen e humbjeve reale (teknike) dhe atyre administrative që shkaktohen nga linjat e tubacioneve të transmetimit dhe ato të shpërndarjes të sistemeve, sidomos për zonat rurale të shtuara.
e) Të bëjë përpjekje për të realizuar instalimin e matësve të mëdhenj në pikat e prodhimit të ujit dhe në pikat kyçe të rrjeteve shpërndarëse, si dhe ato individuale për të gjithë klientët.
f) Referuar analizës, shoqëria, detyrimisht duhet të aplikojë për nivel të ri tarifor në vitin 2022 me efekt ekonomik në vitin pasues.
g) Të hartojë inventarin e detajuar të aseteve sipas vitit të instalimit të tyre, së bashku planin e menaxhimit të aseteve, i cili mund më tej të përfshihet në planin 5-vjeçar të biznesit.
h) Të argumentojë në të ardhmen në mënyrë të plotë organigramën e stafit për secilin pozicion për detyrat dhe përshkrimin e punës.
4. Pagesa rregullatore vjetore për shoqërinë Ujësjellës-Kanalizime Pogradec sh.a. do të jetë 0.6% e të ardhurave vjetore të parashikuara nga aktiviteti, përkatësisht 1,044,000 lekë/vit. 
5. Lidhjen e kontratës me UK Pogradec, brenda 30 ditëve nga data e njoftimit, sipas pikës 4 të nenit 22, të ligjit nr. 8102.
6. Vendimi nr. 28, datë 19.11.2012, “Për miratimin e tarifave të ujit për konsum publik për shoqërinë UK Pogradec sh.a”, shfuqizohet.
7. Ky vendim hyn në fuqi më datë 1.10.2020 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani

